АҞӘА, абҵара 12 – Sputnik, Сариа Кәарцхьиаԥҳа. Аԥсны Апарламент Тамшь ақыҭан асанатор-курорттә обиект – амашьынаргыларҭа, апарктә зона, ахәаахәҭреи акрыфара-чареи робиектқәа аланы аргылара азин ҟанаҵеит.
12,5 гектар иҟоу адгьылҭыԥ арендала иагоит 25 шықәса ҿҳәарас иаманы ИАЕ "Ахьтәы уасцәа".
Аилазаара акәзар, аобиект аргылара апроект фымз рыҩнуҵҟа иҟаҵаны ақәыршаҳаҭразы адепутатцәа ирыднагалароуп, анаҩс аргылара хнаркәшароуп ҩышықәсеи бжаки рыла. Аилахәыра иара убасгьы иазԥхьагәанаҭоит аҵакыра ариаҵәара, анеирҭа амҩақәа рыҟаҵара.
Адепутатцәа иара убасгьы Аминистрцәа реилазаара азин анаҭеит 5,6 гектар иҟоу адгьылҭыԥ акатегориа "абнатә фонд адгьыл" аҟынтәи акатегориа "анхарҭа ҭыԥ адгьыл" ахь ииагазарц.
Апарламент ақәшаҳаҭхеит Гәдоуҭа араион Лыхны ақыҭан 0,4 гектар иҟоу акатегориа "ақыҭанхамҩатә дгьыл" аҟынтәи акатегориа "анхарҭа ҭыԥ адгьыл" ахь ииагазарц.
Иара убас шәаԥхьар ҟалоит:
Апарламент Аинформациа-координациатә центр аиҿкаашьа аԥҟара рыԥсахит
АҞӘА, абҵара 25- Sputnik. Урыстәыла азхиоуп Аԥсныҟа афымцалашара аашьҭра ԥхынҷкәын акы инаркны, абри атәы аанацҳауеит Аекономика аминистрра апресс-маҵзура.
Урыстәыла аган ишьақәнырӷәӷәоит атехникатә ҟазшьа змоу ауснагӡатәқәа шынагӡоу Урыстәылантәи Аԥсныҟа афымцалашара аиуразы, абри атәы еилкаахеит аенергетика аминистрраҟны имҩаԥгаз аиҿцәажәарақәа рышьҭахь.
Аԥснынтә аилатәара далахәын аԥыза-министр ихаҭыԥуаҩ, аекономика аминистр Кристина Озганԥҳа.
Абҵара 25 рзы еилкаахеит Аԥсны афымцалашара арцәара аамҭа ԥшь-сааҭк рҟынтәи ҩ-сааҭк рҟынӡа иркьаҿхоит ҳәа.
Иара убас шәаԥхьар ҟалоит:
Аԥсны акоронавирус аламырҵәаразы аԥкра ҿыцқәа ирыцҵоуп ажьырныҳәа 12-нӡа. Аусдҵа ҿыц инақәыршәаны ареспубликаҿы азин ыҟам ашколқәраҟынӡатәии азеиԥшҵаратәи еиҿкаарақәа русура урҭ реиҿкаара-зинтә формеи рхатәтәратә формеи ирыхьмырԥшыкәа.
"Аиашазы, ашкол ахь ҳцоит ҳәа агәаанагара ҳаман. Ахәыҷы ҿыц ашкол ахь данцо еиԥш ҳгәы ҳыҭхыҭуа ҳазыԥшын, аха алаҳәара иҟарҵаз даара иуадаҩны иҳадаҳкылеит. Аҵара аус даара ихьысҳан ацара иалагеит. Зынӡаск ҵарада, уи агәыбзиара аус иаҩызоуп. Ҳашкол ахәыҷқәеи ҳареи зынӡаск еимадарак ҳабжьам ҳәа сызҳәом. Излауала аурокқәа еиҭаҳәаны ахәыҷқәа ираҳҭоит, аха ари апроцесс даара иуадаҩны ицоит. Избанзар, ицәгьоуп ахәыҷқәа ҭелла рацәажәара, уи ишуҭаху иузнагаӡом. Ҳгәы иаанагон ахәыҷқәа хымш-хымшла аҵара ҵарахьы ииасуеит ҳәа, аха иалымҵызар акәхап. Ас ҳашцо сыздыруам. Ахәыҷқәа аҭелқәа рыла аурок ҿыцқәа раҳҭоит. Аха аҳасабрақәа ахимиа, афизика, алгебра амаҭәарқәа рыла даара иуадаҩуп. Ҳара ҳашкол арҵаҩцәа зегьы ақәшаҳаҭуп аԥхынра аусура, даҽа хымз ҳауеит. Егьыс ҳхәыҷқәа аҵара ҳәа ирҵаз акгьы иҟам", - лҳәеит Џьапуаԥҳа.
Аҟәатәи ахәбатәи абжьаратә школ аҟны ааӡаратә ус аиҿкааҩ ахәыҷқәа аҩбатәи ашықәс азы рааныжьреи, аҭаацәа аԥара ахшәааны ахәыҷқәа арҵаҩцәа рахь рышьҭреи азы иҟоу ацәажәарақәа рзы лгәаанагара лҳәеит.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.